# ment
## Brezhoneg
### Etimologiezh

    Kavet en henvrezhoneg.
    Meneget er C'hatolikon (ment).
    Da geñveriañ gant ar ger kembraek maint.

### Anv-kadarn

ment /ˈmẽn(t)/ benel pe gourel (liester mentoù)
* Kementad a egor dalc'het gant un dra bennak.
* Muzul ar c'hementad-se, roet da anaout dre an hed, al led hag an uhelder
* Unan eus ur rummad a vuzulioù skouer, evit dilhad, boteier, hag all, da brenañ.
* Uhelder ar c'horf (diwar-benn an dud dreist-holl)
** N'eer ket diouzh ar vent. — (Jules Gros, Le trésor du breton parlé Deuxième Partie, 1970, p. 346.)
** - Petore ment eo ? a atersas ar beleg. - Ur metrad dek, eme Bikoù o c'hwezhañ e vrusk. — (Edouarzh Ollivro, troet gant Jakez Konan, Pikoù Mab e Dad, Mouladurioù Hor Yezh, 1983, p. 12.)

#### Krennlavarioù

* Mab e dad eo Kadiou Pe a vent pe a liv
* N'eo ket diouzh ar vent e vez prenet ar marc'h

#### Deveradoù

* damvent
* divent
* kement
* mentad
* mentadañ
* mentadur
* mentadurezh
* mentañ
* mentataer
* mentek
* mentel
* mentelezh
* menter
* mentoniezh
* mentoniour
* mentrezh
* pegement

#### Gerioù kevrennek

* a-vent
* ment-ouzh-ment

#### Troioù-lavar

* bezañ a vent
* bezañ deuet d'e vent
* bezañ en e vent
* bezañ en ur vent
* diouzh ar vent
* dont d'e vent

#### Troidigezhioù

* galleg : dimension , taille
* kembraeg : maint
* saozneg : dimension , size

## Galleg
### Etimologiezh

    Eus ar verb mentir.

### Furm verb

ment /ˈmã/
* trede gour unan ar verb mentir en amzer-vremañ an doare-disklêriañ.
** Le gouvernement ment vraiment aux gens. Ar gouarnamant a lavar gaou d'an dud da-vat.